UPUTE ZA STOP ANIMACIJU

Potreban pribor: papir, sredstvo za pisanje, kamera

Minimalno napravite 5 fotografija.

Napomena: sve radite na istom papiru.

1. korak

Uzmite papir i olovku te na papir nacrtajte neki oblik. Uzmite kameru i uslikajte taj crtež. Pokušajte sve slikati iz jednog kuta.

2. korak

Nacrtanom obliku dodajte novi dio (malo nadogradite crtež). Uzmite kameru i uslikajte.

3. korak

Opet nacrtanom obliku dodajte novi dio (još malo nadogradite crtež). Uzmite kameru i uslikajte.

4. korak

Svakim sljedećim korakom svojem crtežu dodajte nešto novo i svaki korak uslikajte.

5. korak

Na opisani način napravite minimalno 5 fotografija. Fotografije redom zalijepite u power point (ili bilo koji drugi program). Ako nemate ni jedan program ili vam je lakše pošaljite mi samo fotografije privatnom porukom. Ako ćete raditi u power pointu neka na jednom slajdu bude samo jedna slika. Kada pokrenete prezentaciju izmjenjivanjem slajdova dobit ćete stop animaciju. Nadam se da vam je zadatak zanimljiv. Pokušavajte, igrajte se, možda i ne uspijete iz prvog pokušaja, ali ne odustajte! Želim vam puno sreće i uspjeha u obavljanju zadatka.